
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 97 

17 Αυγούστου 2015 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Κατεπείγουσες Ρυθμίσεις για την Αποκατάσταση των 
Ζημιών από Ακραία Καιρικά Φαινόμενα στη Περιφε¬ 
ρειακή Ενότητα Έβρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης να αποκατασταθούν ταχέως οι 
εκτεταμένες ζημιές που προκλήθηκαν ιδίως σε αναχώ¬ 
ματα ποταμών και εγκαταστάσεις κοινωφελών έργων 
υποδομής της Περιφερειακής Ενότητας Έβρου, λόγω 
των πρόσφατων έντονων βροχοπτώσεων και πλημμυ- 
ρικών φαινομένων. 

3. Τη σχετική πρόταση του Υπουργικού Συμβουλίου, 
αποφασίζουμε: 

Αρθρο Πρώτο 

1. Σε περίπτωση κήρυξης περιοχής σε κατάσταση 
έκτακτης ανάγκης λόγω φυσικών καταστροφών και με 
σκοπό την άμεση αντιμετώπιση προβλημάτων, επιτρέ¬ 
πεται, κατά παρέκκλιση των διατάξεων της λατομικής 
νομοθεσίας, όπως έχουν τροποποιηθεί και ισχύουν, η 
απόληψη υλικών, που προέρχονται από χερσαίες φυ¬ 
σικές αποθέσεις συμπεριλαμβανομένων και εκτάσεων 
δασικού χαρακτήρα, χωρίς τη χρήση εκρηκτικών. 

2. Το παραπάνω δικαίωμα παραχωρείται, με απόφαση 
του οικείου Γενικού Γραμματέα Αποκεντρωμένης Διοί¬ 
κησης, αποκλειστικά στην οικεία Περιφέρεια, κατόπιν 
σχετικού αιτήματος, που θα συνοδεύεται από: 

α) Τεχνική έκθεση, 

β) Θετική γνωμοδότηση του Γ.Ε.Σ., όπου απαιτείται, 

γ) Έγκριση επέμβασης, όπου απαιτείται, 

δ) Συμβολαιογραφικό έγγραφο μίσθωσης προς την 
Περιφέρεια, για τις ιδιωτικές εκτάσεις 


3. Η υποβολή του αιτήματος της Περιφέρειας προς τον 
Γενικό Γραμματέα Αποκεντρωμένης Διοίκησης, συνο- 
δευόμενο από αντίγραφα των συνυποβεβλημένων στοι¬ 
χείων, κοινοποιείται αμελλητί στις αρμόδιες Εφορίες 
Αρχαιοτήτων του Υπουργείου Πολιτισμού, Παιδείας και 
Θρησκευμάτων, με αποδεικτικό κοινοποίησης το οποίο 
προσκομίζεται για την έκδοση της απόφασης του Γ ε¬ 
νικού Γραμματέα Αποκεντρωμένης Διοίκησης. 

4. Απαραίτητη προϋπόθεση για την έκδοση της προ- 
αναφερόμενης απόφασης από τον Γενικό Γραμματέα 
της οικείας Αποκεντρωμένης Διοίκησης είναι η προγε¬ 
νέστερη έκδοση απόφασης από τον Υπουργό ΠΑΠΕΝ 
ή τον Γ ενικό Γ ραμματέα της οικείας Αποκεντρωμένης 
Διοίκησης για τη εξαίρεση των έργων, συμπεριλαμβα¬ 
νομένων και των συνοδευτικών τους, από την διαδι¬ 
κασία περιβαλλοντικής αδειοδότησης σύμφωνα με τα 
προβλεπόμενα στο Ν. 4014/2011 (Α' 209), εφόσον τέτοια 
απαιτείται. 

5. Η χρονική διάρκεια των εργασιών, οι ποσότητες 
απόληψης των υλικών, καθώς και όλοι οι απαραίτητοι 
όροι και προϋποθέσεις για την πραγματοποίηση των 
ανωτέρω εργασιών θα προβλέπονται αναλυτικά στην 
προαναφερόμενη απόφαση του Γ ενικού Γ ραμματέα της 
Αποκεντρωμένης Διοίκησης. Σε κάθε περίπτωση, η δι¬ 
αμόρφωση των μετώπων, η γωνία πρανών, τα ύψη των 
βαθμιδών και γενικά τα μέτρα ασφάλειας και η επίβλεψη 
των σχετικών εργασιών θα είναι εναρμονισμένα σύμ¬ 
φωνα με τις διατάξεις του Κανονισμού Μεταλλευτικών 
και Λατομικών Εργασιών. 

Μετά το πέρας των εργασιών είναι υποχρεωτική η 
άμεση αποκατάσταση του χώρου απόληψης, σύμφωνα 
με τα οριζόμενα στην οικεία νομοθεσία. 

6. Η ανωτέρω απόφαση μαζί με την τεχνική έκθεση θα 
κοινοποιούνται στην αρμόδια Επιθεώρηση Μεταλλείων 
και στις οικείες αρχαιολογικές Υπηρεσίες. 

7. Οι Υπηρεσίες αυτές θα ειδοποιούνται πριν την 
έναρξη των σχετικών εργασιών ώστε να μπορούν να 
παρέμβουν κατά την άσκηση των αρμοδιοτήτων τους. 

8. Σε περίπτωση εντοπισμού αρχαιοτήτων κατά τις 
εργασίες απόληψης, πρέπει να διακόπτονται άμεσα οι 
εργασίες και να ειδοποιείται η αρμόδια Εφορεία Αρχαι¬ 
οτήτων, σύμφωνα με το Ν. 3028/2002 (Α' 153). 

9. Σε περίπτωση διαπίστωσης τυχόν διάθεσης υλικών 
από τους προβλεπόμενους χώρους της παρούσας ρύθ¬ 
μισης για άλλες χρήσεις, επιβάλλονται οι κυρώσεις για 
παράνομη εκμετάλλευση που προβλέπονται στο άρθρο 
16 του Ν. 1428/1984 (Α' 43), όπως ισχύει. 

Αρθρο Δεύτερο 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 


αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 17 Αυγούστου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΔΡΑΓΑΣΑΚΗΣ, ΝΙΚΟΛΑΟΣ ΒΟΥΤΣΗΣ, ΓΕΩΡΓΙΟΣ ΣΤΑΘΑΚΗΣ, ΠΑΝΑΓΙΩΤΗΣ 
ΚΑΜΜΕΝΟΣ, ΠΑΝΑΓΙΩΤΗΣ ΣΚΟΥΡΛΕΤΗΣ, ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ, ΕΥΚΛΕΙΔΗΣ 
ΤΣΑΚΑΛΩΤΟΣ, ΓΕΩΡΓΙΟΣ ΚΑΤΡΟΥΓΚΑΛΟΣ, ΠΑΝΑΓΙΩΤΗΣ ΚΟΥΡΟΥΜΠΛΗΣ, ΝΙΚΟΛΑΟΣ 
ΠΑΠΠΑΣ, ΑΛΕΞΑΝΔΡΟΣ ΦΛΑΜΠΟΥΡΑΡΗΣ, ΠΑΝΑΓΙΩΤΗΣ ΝΙΚΟΛΟΥΔΗΣ, ΕΛΕΝΑ 
ΚΟΥΝΤΟΥΡΑ, ΧΡΗΣΤΟΣ ΣΠΙΡΤΖΗΣ, ΔΗΜΗΤΡΙΟΣ ΒΙΤΣΑΣ, ΝΙΚΟΛΑΟΣ ΞΥΔΑΚΗΣ, 
ΑΝΑΣΤΑΣΙΟΣ ΚΟΥΡΑΚΗΣ, ΕΥΑΓΓΕΛΟΣ ΑΠΟΣΤΟΛΟΥ, ΑΘΑΝΑΣΙΑ ΑΝΑΓΝΟΣΤΟΠΟΥΛΟΥ, 
ΤΡΥΦΩΝΑΣ ΑΛΕΞΙΑΔΗΣ, ΔΗΜΗΤΡΙΟΣ ΜΑΡΔΑΣ, ΘΕΑΝΩ ΦΩΤΙΟΥ, ΟΥΡΑΝΙΑ ΑΝΤΩΝΟΠΟΥΛΟΥ, 
ΑΝΔΡΕΑΣ ΞΑΝΘΟΣ 

